JAŊGDE 14
Ngam ɗume Allah mari yimɓe taaskitaniiɓe kuugal maako?
1. Ngam ɗume Allah taaskiti jahargal Isra’iila ɓooyma?
Allah taaskiti jahargal danygol Ibrahiima, o waɗi ɓe laati ummatoore e o hokki ɓe umrooje. O inndi ummatoore man “Isra’iila” e o laatini ɓe aynooɓe dewal gooŋga e aynooɓe wolde maako boo. (Jabuura 147:19, 20) Banni, yimɓe ummatooje fuu keɓanno barka daliila Isra’iila.—Njaŋge Laataanooji 22:18.
Allah suɓi Isra’iila’en haa ɓe laato Seedooɓe maako. Taariha maɓɓe holli noy yimɓe keɓirta barka to ɓe ɗowtani umrooje Allah. (Tooktaaki Tawreeta 4:6) Yi’ugo jahargal Isra’iila’en ɓooyma wallan woɗɓe anndugo Allah gooŋga.—Njaŋge Esaaya 43:10, 12, NW.
2. Ngam ɗume Masiihiŋko’en gooŋga’en taaskitani kuugal Allah?
Faɓɓi ɓaawo man Isra’iila sooyi walliinde Allah, e Yeehova sanji ummatoore Isra’iila bee jama’aare Masiihiŋko’en. (Matta 21:43; 23:37, 38) Hande, Seeɗooɓe Yeehova, masiihiŋko’en gooŋga, kamɓe ndewata ban Isra’iila’en ɓooyma.—Njaŋge Kuuɗe Nelaaɓe 15:14, 17, NW.
Yeesu taaskitani tokkiiɓe mo kuugal waajugo e wartirgo yimɓe feere pukara’en maako nder ummatooje fuu. (Matta 10:7, 11; 24:14; 28:19, 20) Kuugal ngal ɗon yaha hade jaman ‘‘timminki’’ duniyaaru ndu. Taariha holli sil jotta Yeehova feni hawtugo yimɓe miliyoŋji diga ummatooje fuu nder dewal gooŋga. (Wahayu Yuhanna 7:9, 10) Masiihinko’en gooŋga ɗon taaskitani kuugal tiɗɗindirgo e wallootirgo. Nder duniyaaru fuu, ɓe ɗon ceyi ngam ko Bibel ekkitinta ɓe ɗon gootum haa toy fuu nder mooɓtorɗe maɓɓe.—Njaŋge Ibraniŋko’en 10:24, 25.
3. Noy Taaskitol kuugal Seedooɓe Yeehova jaman men fuɗɗiri?
Nder hitaande ujineere e teemeɗɗe jeetati e cappanɗe jeeɗiɗi (1870) jama’aare famarde ekkitooɓe Bibel fuɗɗi heɓtugo gooŋgaaji Bibel majjuɗi diga ɓooyma. Ɓe paami Yeesu taaskitani tokkiiɓe mo kuugal waajugo e nden ɓe puɗɗi kuugal waaju-Laamu nder duniyaaru fuu.—Njaŋge Kuuɗe Nelaaɓe 1:8; 2:1, 4; 5:42.
4. Noy Taaskitol kuugal Seedooɓe Yeehova wa’i?
Jaman pukara’en, jama’aare Masiihiŋko’en saŋkitiiɓe nder lesɗe ɗuuɗɗe naftori arduŋgal kaliifa’en Masiihiŋko’en wonɓe haa Urusaliima, jaɓuɓe Yeesu wona hooreejo jama’aare Masiihiŋko’en. (Kuuɗe Nelaaɓe 16:4, 5) Hande boo, Seedooɓe Yeehova nder duniyaaru fuu ɗon naftoro arduŋgal Kaliifa’en. Ɓe ɗon ayna kuugal fassitirgo, sendugo defte wallaanɗe ekkitugo Bibel e wurtingo ɗe, nder ɗemɗe ko ɓuri teemeɗɗe jeego (600) haa cuuɗi Seedooɓe Yeehova nder lesɗe. Banni, bee Bibel, ɓe ɗon tiɗɗina e ɓe ɗon ɗowa jama’aaje ɓuri ujine teemerre (100.000) nder duniyaaru fuu. Nder jama’aare ndeyre fuu, worɓe goni’en ɗon kuuwa kuugal ndotti’en, malla kuugal aynooɓe. Bee yiide, ɓe ɗon kakkilana baali Allah.—Njaŋge 1 Piyer 5:2, 3.
Seedooɓe Yeehova ɗon taaskitani kuugal waajugo kubaruwol belŋgol e waɗugo pukara’en. Ban nelaaɓe, min ɗon ngaaja nder ci’e. (Kuuɗe Nelaaɓe 20:20) Min ɗon ƴama yimɓe laaɓa ɓerɗe’en yiɗɓe gooŋga, ekkita Bibel bee amin. Ammaa, Seedooɓe Yeehova taaskitanaay kuugal tan. Min iyaalu baaba marɗo yiide. Min mari deerɗiraaɓe worɓe e rewɓe kakkilinɗiranɓe caka maɓɓe. (2 Tessaloniiki’en 1:3) Nde rewooɓe Yeehova ɓe taaskiiɓe ngam seynugo Allah e wallugo woɗɓe, kamɓe ngoni lenyol ɓurdanŋgol marugo hayru nder duniya.—Njaŋge Jabuura 33:12; Kuuɗe Nelaaɓe 20:35.
nld_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn